 Ọpụpụ 39  Ha jikwa eri na-acha anụnụ anụnụ na ajị anụ e sijiri odo odo na eri na-acha uhie uhie kpaa uwe dị iche iche nke ọma maka ije ozi nebe nsọ. Ha wee kpaa uwe nsọ Erọn, dị nnọọ ka Jehova nyere Mozis niwu.O wee jiri ọlaedo, eri na-acha anụnụ anụnụ na ajị anụ e sijiri odo odo na eri na-acha uhie uhie na ezigbo eri linin a kpara akpa, kwee efọd ahụ.Ha wee kụọ mbadamba ọlaedo dị iche iche ka ha dị fere fere, o wee bepụta eri ndị ọ ga-akpakọta ha na eri ahụ na-acha anụnụ anụnụ na ajị anụ ahụ e sijiri odo odo na eri ahụ na-acha uhie uhie na ezigbo eri linin ahụ, dị ka nke onye na-akpa ihe nákwà kpara.Ha wee dụọ ubu ya bụ ndị e jikọtara ejikọta. E jikọtara ya ejikọta na nsọtụ ya abụọ.Otú e si kwee efọd ahụ ka e si kwee eriri ya nke dị nelu ya iji na-ekesi ya ike, e jikwa otu ihe ahụ e ji kwee efọd ahụ, bụ eri na-acha anụnụ anụnụ na ajị anụ e sijiri odo odo na eri na-acha uhie uhie na ezigbo eri linin a kpara akpa, kwee ya, dị nnọọ ka Jehova nyere Mozis niwu.Ha wee kwụnye nkume ọnịks nihe mbadamba e ji ọlaedo kpụọ, bụ ndị a kanyere aha ụmụ Izrel na ha dị ka ihe a kanyere na mgbaaka e ji aka ihe akara.O wee tinye ha nubu efọd ahụ ka ha bụrụ nkume ncheta nye ụmụ Izrel, dị nnọọ ka Jehova nyere Mozis niwu.O wee kwee akpa obi ahụ dị ka ihe onye na-akpa ihe nákwà kpara, dị ka e si kwee efọd ahụ, nke e ji ọlaedo, eri na-acha anụnụ anụnụ na ajị anụ e sijiri odo odo na eri na-acha uhie uhie na ezigbo eri linin a kpara akpa, kwee.O nwere akụkụ anọ há nhata ma a pịajie ya. Ha mere akpa obi ahụ ka ọ dị otu ntụ ọbụ aka nogologo nakwa otu ntụ ọbụ aka nobosara, ma a pịajie ya.Ha wee tinye ya ahịrị nkume anọ. Ahịrị nke mbụ bụ rubi, topaz na emerad.Ahịrị nke abụọ bụ tọkwọiz na safaya na jaspa.Ahịrị nke atọ bụ nkume leshem, aget na ametist.Ahịrị nke anọ bụ krisolaịt na ọnịks na jed. E tinyere ha noghere ha bụ ndị e ji ọlaedo mee.Nkume ndị ahụ dị ole aha ụmụ Izrel dị. Ha dị iri na abụọ dị ka aha ha si dị, ndị a kanyere dị ka ihe a kanyere na mgbaaka e ji aka ihe akara, ebo nke ọ bụla, dị ka aha ya si dị, maka ebo iri na abụọ ahụ.Ha wee jiri ọlaedo a na-agwaghị agwa mee ụdọ ígwè, dị ka eriri, nelu akpa obi ahụ.Ha wee jiri ọlaedo kpụọ ihe mbadamba abụọ, jirikwa ọlaedo kpụọ ihe abụọ yiri mgbaaka ma tinye ihe abụọ ahụ yiri mgbaaka na nsọtụ abụọ nke akpa obi ahụ.E mesịa, ha ganyere eriri abụọ ahụ e ji ọlaedo kpụọ nihe abụọ ahụ yiri mgbaaka dị na nsọtụ akpa obi ahụ.Ha wee ganye isi abụọ nke eriri abụọ ahụ nihe mbadamba abụọ ahụ. Ha wee kegide ha nubu efọd ahụ, nihu ya.Ọzọ, ha ji ọlaedo kpụọ ihe abụọ yiri mgbaaka ma kwụnye ha na nsọtụ abụọ nke akpa obi ahụ, nọnụ ọnụ ya nke dị nime, nakụkụ chere efọd ahụ ihu.Ha wee jiri ọlaedo kpụọ ihe abụọ yiri mgbaaka ma si nokpuru kwụnye ha nubu abụọ nke efọd ahụ, nihu ya, nakụkụ ebe a dụkọtara ya adụkọta, nelu eriri efọd ahụ.Nikpeazụ, ha ji eriri na-acha anụnụ anụnụ kekọta ihe ahụ yiri mgbaaka nke dị nakpa obi ahụ na ihe ahụ yiri mgbaaka nke dị nefọd ahụ, ka o wee na-adị nelu eriri efọd ahụ, ka akpa obi ahụ gharakwa isi nelu efọd ahụ dapụ, dị nnọọ ka Jehova nyere Mozis niwu.O wee kwee uwe na-enweghị aka nke efọd ahụ, nke onye na-ekwe ákwà kwere, e ji naanị eri na-acha anụnụ anụnụ kwee ya.Uwe ahụ na-enweghị aka nwere oghere netiti ya, dị ka oghere na-adị nuwe agha. A dụrụ ọnụ ọnụ oghere ya adụ gbaa gburugburu ka ọ ghara ịdọka adọka.Ha wee jiri eri na-acha anụnụ anụnụ na ajị anụ e sijiri odo odo na eri na-acha uhie uhie kpaa mkpụrụ pọmigranet nọnụ ọnụ ala uwe ahụ na-enweghị aka, ndị a kpakọtara akpakọta.Ha jikwa ọlaedo a na-agwaghị agwa kpụọ mgbịrịgba ma tinye mgbịrịgba ndị ahụ nagbata mkpụrụ pọmigranet ndị dị gburugburu ọnụ ọnụ ala uwe ahụ na-enweghị aka, nagbata mkpụrụ pọmigranet ndị ahụ;otu mgbịrịgba na otu mkpụrụ pọmigranet, otu mgbịrịgba na otu mkpụrụ pọmigranet gbaa gburugburu ọnụ ọnụ ala uwe ahụ na-enweghị aka, maka ije ozi, dị nnọọ ka Jehova nyere Mozis niwu.Ọzọ, ha ji ezigbo eri linin kwee uwe mwụda dị iche iche, ndị onye na-ekwe ákwà kwere, maka Erọn na ụmụ ya ndị ikom,jirikwa ezigbo eri linin kwee ákwà a na-eke nisi na ákwà ịchọ mma a na-afụ nisi na uwe úkwù nke e ji ezigbo eri linin a kpara akpa kwee,na ákwà a na-eke núkwù nke e ji ezigbo eri linin a kpara akpa na eri na-acha anụnụ anụnụ na ajị anụ e sijiri odo odo na eri na-acha uhie uhie kwee, nke onye na-ekwe ákwà kwere, dị nnọọ ka Jehova nyere Mozis niwu.Nikpeazụ, ha ji ọlaedo a na-agwaghị agwa mee ihe mbadamba na-egbuke egbuke, ihe àmà dị nsọ nke nraranye ma kanye ihe nelu ya dị ka ihe a kanyere na mgbaaka e ji aka ihe akara: Ịdị nsọ bụ nke Jehova.Ha wee ganye ya eriri na-acha anụnụ anụnụ iji kegide ya nelu ákwà ahụ a na-eke nisi, dị nnọọ ka Jehova nyere Mozis niwu.Ọrụ niile nke ụlọikwuu ahụ, ya bụ, ụlọikwuu nzute, wee gwụ, nihi na ụmụ Izrel nọ na-eme ihe niile Jehova nyere Mozis niwu. Ha mere nnọọ otú ahụ.Ha wee butere Mozis ụlọikwuu ahụ, ihe niile e ji rụọ ya na arịa ya niile, nko ya, awara osisi ya, osisi ntụhie ya na ogidi ya na ntọala ya ndị nwere oghere,na ihe mkpuchi ya nke e ji akpụkpọ ebule e sijiri ọbara ọbara mee na ihe mkpuchi ya nke e ji akpụkpọ anụ sil mee na ákwà mgbochi ya,na igbe ihe àmà ahụ na okporo osisi ya na ihe mkpuchi ya,na tebụl ahụ, na arịa ya niile na achịcha a na-eche nihu Chineke,na ihe ndọba oriọna ahụ nke e ji ọlaedo a na-agwaghị agwa rụọ, oriọna ya, bụ oriọna ndị dị nahịrị, na arịa ya niile na mmanụ ọkụ ya,na ebe ịchụàjà ahụ e ji ọlaedo rụọ na mmanụ e ji ete mmadụ mmanụ na ihe nsure ọkụ na-esi ísì ụtọ na ákwà ngebichi nke ọnụ ụzọ ụlọikwuu ahụ,ebe ịchụàjà e ji ọla kọpa rụọ na ihe ahụ e ji ọla kọpa kpaa nke e tinyere nime ya, okporo osisi ya na arịa ya niile, efere na ihe ndọkwasị ya,ákwà ngechi ogige ahụ, ogidi ya na ntọala ya ndị nwere oghere na ákwà ngebichi nke ọnụ ụzọ ogige ahụ, ụdọ ụlọikwuu ya na mkpọ ụlọikwuu ya na arịa niile a rụrụ maka ije ozi nụlọ nsọ ahụ, maka ụlọikwuu nzute ahụ,uwe ndị a kpara nke ọma maka ije ozi nebe nsọ ahụ, uwe nsọ nke Erọn onye nchụàjà na ụmụ ya ndị ikom ga-eyi na-arụ ọrụ dị ka ndị nchụàjà.Dị ka ihe niile Jehova nyere Mozis niwu si dị, otú ahụ ka ụmụ Izrel rụrụ ọrụ ahụ dum.Mozis wee hụ ọrụ ahụ dum, ma, lee! ha rụrụ ya dị ka Jehova nyere niwu. Otú ahụ ka ha mere. Nihi ya, Mozis gọziri ha. 